C 252/62
SK
Úradný vestník Európskej únie
17.7.2023
— Tretí žalobný dôvod je založený na porušení povinnosti odôvodnenia a súvisiacej zásady rovnosti účastníkov konania (článok 47 Charty základných práv Európskej únie), keďže žalobca sa pred podaním žaloby nemohol oboznámiť s úplným odôvodnením svojho vylúčenia z výberového konania.
To viedlo aj k porušeniu zásady rovnosti zbraní v konaní. — Štvrtý žalobný dôvod je založený na porušení článku 5 piateho a šiesteho odseku prílohy III služobného poriadku tým, že výberová komisia nezapísala do rezervného zoznamu aspoň dvojnásobok uchádzačov v porovnaní s voľnými pracovnými miestami. — Piaty žalobný dôvod je založený na porušení zásad uvedených v rozsudku Di Prospero/Komisia a porušení článku 27 služobného poriadku, ako aj zásady rovnosti v rozsahu, v akom oznámenie o výberovom konaní neumožnilo účasť na dvoch výberových konaniach pre triedy AD7 a AD9 a zároveň automaticky premiestnilo do rezervného zoznamu AD7 niektorých uchádzačov, ktorí sa prihlásili do výberového konania pre triedu AD9. — Šiesty žalobný dôvod je založený na porušení zásady rovnosti uchádzačov a nedostatku objektivity hodnotenia z dôvodu nestability výberovej komisie spôsobenej častými zmenami v jej zložení, a z dôvodu, že predseda nezabezpečil tzv. „shadowing“.
Žaloba podaná 17. mája 2023 – Puma/EUIPO – Puma (puma soundproofing) (Vec T-266/23) (2023/C 252/74) Jazyk, v ktorom bola podaná žaloba: angličtina Účastníci konania Žalobkyňa: Puma SE (Herzogenaurach, Nemecko) (v zastúpení: M. Schunke a P. Trieb, advokáti) Žalovaný: Úrad Európskej únie pre duševné vlastníctvo (EUIPO) Ďalší účastník konania pred odvolacím senátom: Puma Srl (Settimo Milanese, Taliansko)
Údaje týkajúce sa konania pred EUIPO Prihlasovateľ spornej ochrannej známky: ďalší účastník konania pred odvolacím senátom Dotknutá sporná ochranná známka: prihláška obrazovej ochrannej známky Európskej únie puma soundproofing – prihláška č. 18 165 411 Konanie pred EUIPO: námietkové konanie Napadnuté rozhodnutie: rozhodnutie prvého odvolacieho senátu EUIPO z 27. februára 2023 vo veci R 1399/2021-1
Návrhy Žalobkyňa navrhuje, aby Všeobecný súd: — zrušil napadnuté rozhodnutie, — uložil EUIPO povinnosť nahradiť trovy tohto konania, ako aj konania pred odvolacím senátom.
Uvádzaný žalobný dôvod — Porušenie článku 8 ods.
5 nariadenia Európskeho parlamentu a Rady (EÚ) 2017/1001.